माहेश्वरी सभा की बैठक
शाहपुरा | तहसीलमाहेश्वरी सभा कार्यकारिणी की बैठक रविवार को माहेश्वरी पंचायत भवन में पूर्व अध्यक्ष गुलाबचंद चेचाणी की अध्यक्षता में हुई। बैठक की शुरूआत में माहेश्वरी सभा अध्यक्ष दीनदयाल मारू ने 2 वर्ष में कराए कार्यों का प्रतिवेदन प्रस्तुत किया। जिसमें आदित्य बिडला ग्रुप कृष्णा जाजू बांगड़ वेलफेयर सोसायटी के समाज के व्यक्तियों को दिलाए गए ऋणों के बारे में तथा कैरियर गाइडेंस शिविर अन्य गतिविधियों की जानकारी दी। मारू ने जिला महासभा द्वारा मार्च 2016 को गढबोर चारभुजा, राजसमंद में आयोजित सामूहिक विवाह सम्मेलन की जानकारी दी। इस अवसर पर समाज वरिष्ठजनों का सम्मान करने का सुझाव रखा। जिसे कार्यकारिणी सदस्यों ने सर्वसम्मति से स्वीकार कर 7 फरवरी 2016 रविवार को कलिंजरी गेट स्थित धरती देवरा वाटिका में सम्मान समारोह आयोजित करने का निर्णय लिया। बैठक में कार्यकारिणी सदस्य रामप्रसाद हेडा, वल्लभ अजमेरा, रामवल्लब दाखेडा, शंकरलाल भंडारी, रामप्रसान्न लाहोटी, गोपाल पटवारी आदि मौजूद थे।
92 रोगियों का ऑपरेशन के लिए चयन
शक्करगढ़| कस्बेके राजकीय प्राथमिक स्वास्थ्य केंद्र में रविवार को एक दिवसीय नेत्र चिकित्सा शिविर लगाया गया। जिला अंधता नियंत्रण सोसायटी भीलवाड़ा, खैराड़ मानव सेवा संस्थान शक्करगढ़ एवं रामस्नेही चिकित्सालय भीलवाड़ा के सहयोग से आयोजित शिविर का शुभारंभ सुबह 11 बजे खैराड़ मानव सेवा संस्थान के अध्यक्ष टीसी चौधरी एवं कोषाध्यक्ष हरिप्रसाद सुल्तानिया ने किया। शिविर में 321 रोगियों का पंजीयन किया गया। डॉ. सुरेश भदादा ने जांच की। 92 का चयन ऑपरेशन के लिए किया गया। 4 एवं 6 दिसंबर को रामस्नेही चिकित्सालय में ऑपरेशन होंगे।
bho_Deva hin_Deva hin_Deva hin_Deva